අම්පාර ගුවන් හමුදා කඳවුරේ අණදෙන නිලධාරි ලෙස කටයුතු කරන එයාර් කොමදෝරු වරුණ ගුණවර්ධන මහතාගේ සහයෝගය සහ මග පෙන්වීම මෙම පුහුණු පාසලේ කටයුතු සඳහා වඩාත් මහෝපකාරී වෙයි. මෙම පුහුණු පාසලේ ප්‍රධාන උපදේශක ලෙස ස්කොන්ඩ්‍රන් ලීඩර් දිනේෂ් කිරිවන්දෙණිය මහතා කටයුතු කරයි. පුහුණුකරුවකු ලෙස විදේශ රවටල පුහුණුව ලබා ඇති ඔහු ඇතුළු උපදේශකයෝ 25 දෙනකු මේ පුහුණු පාසලේ සිටිති. මේ වන විට පැරෂුට් පුහුණු පාසලෙන් මූලික පුහුණුව හැදෑරූ සංඛ්‍යාව 1,369 දෙනෙකි. ඉන් 121ක් ගුවන් හමුදා නිලධාරීහුය. එම පිරිස අතරින් වෙනත් උසස් පාඨමාලා හැදෑරූ පිරිස 332කි. ඒ අතර නිලධාරීහු 65 දෙනකු සිටිති. ගුවන් හමුදාව විසින් මේ වන විට යුද හමුදාවේ 74 දෙනකු, නාවික හමුදාවේ 80 දෙනකු සහ පොලිස් විශේෂ කාර්ය බළකායේ 54 දෙනකු පැරෂුට් භටයන් ලෙස පුහුණු කර තිබේ. ප්‍රධාන උපදේශක ස්කොන්ඩ්‍රන් ලීඩර් දිනේෂ් කිරිවන්දෙණිය මහතා මෙසේ පවසයි.
පුහුණු පාසලේ ප්‍රධාන උපදේශක කවුද ?
ස්කොන්ඩ්‍රන් ලීඩර් දිනේෂ් කිරිවන්දෙණිය